Up-267/98
Natisni
Opravilna št.:
Up-267/98
Datum odločitve:
24. 6. 1999
ECLI:
ECLI:SI:USRS:1999:Up.267.98
Akt:
Ustavna pritožba M. G. zoper sodbo Vrhovnega sodišča št. U 504/92 z dne 30. 6. 1993 v zvezi z odločbo Ministrstva za notranje zadeve št. 0011/3-XVII-304.698 z dne 25. 5. 1992
Izrek:
Ustavna pritožba M. G. zoper sodbo Vrhovnega sodišča v zvezi z odločbo Ministrstva za notranje zadeve se zavrže.
Evidenčni stavek:
Ker je bila ustavna pritožba vložena po več kot šestdeset dneh od vročitve izpodbijane sodbe Vrhovnega sodišča in ne gre za posebej utemeljen primer, jo je Ustavno sodišče zavrglo.
Geslo:
Ustavna pritožba, rok.

Enako varstvo pravic.
Pravna podlaga:
Ustava, 22. člen.

Zakon o Ustavnem sodišču (ZUstS), 1. odst. 52., 3. odst. 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
24. 9. 1998
Vrsta odločitve:
sklep
Vrsta rešitve:
zavrženje
Dokument:
US19562
Up-267/98
24. 6. 1999
S K L E P
Ustavno sodišče je v postopku za preizkus ustavne pritožbe M. G. iz N. m. na seji senata dne 24. 6. 1999
s k l e n i l o :
Ustavna pritožba M. G. zoper sodbo Vrhovnega sodišča št. U 504/92 z dne 30. 6. 1993 v zvezi z odločbo Ministrstva za notranje zadeve št. 0011/3-XVII-304.698 z dne 25. 5. 1992 se zavrže.
O b r a z l o ž i t e v
1. Pritožnik z ustavno pritožbo, vloženo dne 24. 9. 1998, izpodbija sodbo Vrhovnega sodišča, s katero je bila v upravnem sporu zavrnjena njegova tožba zoper odločbo Ministrstva za notranje zadeve, s katero je slednje na podlagi prvega odstavka 40. člena Zakona o državljanstvu Republike Slovenije (Uradni list RS, št. 1/91-I, 30/91-I, 38/92 in 13/94 - ZDRS) zavrnilo njegovo vlogo za sprejem v državljanstvo. V ustavni pritožbi zatrjuje kršitev 14. in 22. člena Ustave ter 13. člena Ustavnega zakona za izvedbo Temeljne ustavne listine o samostojnosti in neodvisnosti Republike Slovenije (Uradni list RS, št. 1/91-I - UZITUL).
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je treba ustavno pritožbo vložiti v 60 dneh od dneva vročitve posamičnega akta, zoper katerega je možna ustavna pritožba. Po tretjem odstavku 52. člena ZUstS pa lahko v posebno utemeljenih primerih Ustavno sodišče izjemoma odloča o ustavni pritožbi, ki je vložena po izteku roka iz prvega odstavka tega člena.
3. Ustavna pritožba je prepozna. Izpodbijana sodba Vrhovnega sodišča je bila izdana dne 30. 6. 1993, ustavno pritožbo je pritožnik vložil po preteku petih let, dne 29. 9. 1998. V dopolnitvi ustavne pritožbe pritožnik pojasnjuje, da je ustavno pritožbo po preteku roka vložil zato, ker je šele kasneje izvedel za nova dejstva in sicer, da je Vrhovno sodišče v podobnih primerih, kot je njegov, spremenilo prakso in da so zaradi tega določene osebe, ki jim je bilo državljanstvo zavrnjeno na podlagi enake obrazložitve kot v njegovem primeru, nato državljanstvo pridobile. Pritožnik meni, da gre v njegovem primeru za posebno utemeljen primer, saj bi bila sicer kršena ustavna pravica iz 22. člena Ustave in Ustavnemu sodišču predlaga sprejem ustavne pritožbe na podlagi tretjega odstavka 52. člena ZUstS.
4. Ustavno sodišče ocenjuje, da iz podatkov v spisu ne izhaja, da bi šlo za posebno utemeljen primer, ki bi izjemoma dovoljeval odločanje o ustavni pritožbi, vloženi po izteku
šestdesetdnevnega roka. Opustitev pravočasne vložitve ustavne pritožbe in spremenjena praksa Vrhovnega sodišča na podlagi odločitve Ustavnega sodišča pa nista razlog za izjemno obravnavo po tretjem odstavku 52. člena ZUstS. Ustavno pritožbo je bilo zato treba zavreči.
5. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan